ఏడోవిడత పసిడిబాండ్లు జారీ
 
ముంబై: ప్రభుత్వం ఏడోవిడత సావరిన్‌ పసిడి బాండ్లను విడుదలచేసింది. 500 గ్రాముల వరకూ ఉన్న సెక్యూరిటీలను ప్రజలు కొనుగోలుచేసుకునే అవకాశం కల్పిస్తోంది. ఆర్‌బిఐతో చర్చించిన అనంతరం ప్రభుత్వం గోల్డ్‌బాండ్లను 2016-17లో సిరీస్‌-4కింద జారీచేసేందుకు నిర్ణయించింది. ఈ నెల 27వ తేదీనుంచి మార్చి 3వ తేదీవరకూ బాండ్లకు దరఖాస్తులను అనుమతిస్తుందని ఆర్ధికశాఖ ప్రక టించింది. అర్హులైన దరఖాస్తుదారులకు వచ్చే నెల 17వ తేదీనుంచి బాండ్లను జారీచేస్తామని ప్రకటిం చింది. 2015 నవంబరులో ప్రవేశపెట్టిన ఈ పథకం తో బంగారంపై పెట్టుబడులను ప్రోత్సహిస్తోంది. ఇప్పటి వరకూ ప్రభుత్వం ఆరువిడతలుగా బాండ్లను జారీచేసింది. ఈబాండ్లను బ్యాంకులు, స్టాక్‌ హోల్డింగ్‌ కార్పొరేషన్‌ ఆఫ్‌ ఇండియా, అధీకృత పోస్టాఫీసులు, గుర్తింపు పొందిన స్టాక్‌ఎక్ఛేంజిలు ఎన్‌ఎస్‌ఇ, బిఎస్‌ఇ ల్లో లభిస్తాయని ప్రకటించింది. ఐదు విడతలుగా జారీ చేసిన బాండ్ల నుంచి ప్రభుత్వం 3060 కోట్లు సమీ కరించింది. సావరిన్‌ గోల్డ్‌ బాండ్ల దారులకు ప్రభు త్వం సాలీనా 2.50శాతం వడ్డీ ఇస్తుంది. పాక్షిక వార్షిక పద్ధతిలో వడ్డీ చెల్లిస్తుంది. ఎనిమిదేళ్లకు ఈ బాండ్లు ఉంటాయని, ఐదేళ్ల తర్వాత అవసరమైతే వైదొలిగే అవకాశం ఉంటుంది. బాండ్లకు చెల్లింపులు నగదు రూపంలోనే ఉంటాయి. గరిష్టంగా 20వేల రూపాయలు లేదా డిమాండ్‌ డ్రాప్ట్‌చెక్కు, ఎలక్ట్రానిక్‌ బ్యాంకింగ్‌ పద్ధతుల్లో చెల్లించాలి. ఆర్థికసంవత్సరంలో ఒక వ్యక్తి లేదా సంస్థ 500 గ్రాములకు మించి కొనుగోలు చేసేందుకు వీలులేదు. ఇందుకు సంబంధించి స్వీయ ధృవీకరణ కూడా అందించాలి. జాయిం ట్‌ హోల్డింగ్‌ అయితే పెట్టుబడుల పరిమితి 500 గ్రాములు మొదటి దరఖాస్తుదారునికే వర్తిస్తుంది.